Солтүстік Қазақстанда ҰБТ-ға телефон кіргізген 5 түлектің тест нәтижесі жойылды
DATE: 18:00, 25 Маусым 2020 | GMT +5
TITLE: Солтүстік Қазақстанда ҰБТ-ға телефон кіргізген 5 түлектің тест нәтижесі жойылды
URL: https://kaz.inform.kz/news/soltustik-kazakstanda-ubt-ga-telefon-kirgizgen-5-tulektin-test-natizhesi-zhoyyldy_a3666009/
META: DATE: 18:00, 25 Маусым 2020 | GMT +5
TOTAL WORDS: 126
AUTHOR(S):
TEXT: Бүгін СҚО білім басқармасы басшысы Гүлмира Кәрімова онлайн брифинг өткізіп, өңірде ҰБТ-ның барысымен таныстырды. Биыл облыс бойынша 2910 адам ҰБТ-ға қатысуға ниет білдірген. Оның 2478-і биылғы мектеп түлектері. Өткен жылмен салыстырғанда тестілеуге қатысуға тілек білдірушілердің саны 15, 7% артқан. Төрт күннің қорытындысы бойынша 834 адам тестілеуден өтті. Олардың ҰБТ тапсыру сәтін онлайн бақылауға мүмкіндік болды. Қазіргі таңда ең жоғары – 128 балл Тимирязев ауданындағы Мичурино орта мектебінің түлегі Даяна Василюкке тиесілі. Жалпы 29 мектеп бітіруші 100-ден жоғары балл алды. «Ұялы телефон қолданғандары үшін аудиториядан 5 түлек шығарылып, акт толтырылды және олардың тест нәтижесі жойылды. Олар Ғ. Мүсірепов ауданының – 2, Тимирязев ауданының – 2 және Петропавлдағы Әбу Досмұхамбетов атындағы мамандандырылған мектеп-интернатының бір түлегі. Тағы екі бала дене қызуының жоғарылауына байланысты тестілеуге жіберілмеді», - дейді Гүлмира Кәрімова
